Asimos muchafaza
Asimos muchafaza (arab. العاصمة = al-ʿĀṣima = 'Sostinės muchafaza') – muchafaza centriniame Kuveite, prie Persų įlankos. Administracinis centras – šalies sostinė al Kuveitas. Taip pat apima Kuveito priemiesčius: Šuvaiką, Šamiją, Dasmą. Muchafazai taip pat priklauso kelios salos Persų įlankoje. Asimoje yra pagrindiniai šalies finansiniai ir verslo centrai, tarp jų ir Kuveito vertybinių popierių birža.